|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Համարը | N 1456-Ն | Տեսակը | Հիմնական | | Տիպը | Որոշում | Կարգավիճակը | Գործում է | | Սկզբնաղբյուրը | ՀՀՊՏ 2004.11.17/63(362) Հոդ.1285 | Ընդունման վայրը | Երևան | | Ընդունող մարմինը | ՀՀ կառավարություն | Ընդունման ամսաթիվը | 23.09.2004 | | Ստորագրող մարմինը | ՀՀ վարչապետ | Ստորագրման ամսաթիվը | 28.10.2004 | | Վավերացնող մարմինը | ՀՀ Նախագահ | Վավերացման ամսաթիվը | 02.11.2004 | | Ուժի մեջ մտնելու ամսաթիվը | 18.11.2004 | Ուժը կորցնելու ամսաթիվը |  | |
|  |
|  |
| http://www.arlis.am/Annexes/treeNodePlus.gifՓոփոխողներ և ինկորպորացիաներ |
| |  | | --- | | ՀՀ ԿԱՌԱՎԱՐՈՒԹՅԱՆ ՈՐՈՇՈՒՄԸ ՏՈՒԺԱԾ ԱՆՁԱՆՑ ԱՐՏԱԴՐԱԿԱՆ ԽԵՂՄԱՆ, ՄԱՍՆԱԳԻՏԱԿԱՆ ՀԻՎԱՆԴՈՒԹՅԱՆ, ՌԱԶՄԱՃԱԿԱՏՈՒՄ ԳՏՆՎԵԼՈՒ, ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԱՅԼ ՀԱՆԳԱՄԱՆՔՆԵՐԻ ՀԵՏ ՄԱՀՎԱՆ ՊԱՏՃԱՌԱԿԱՆ ԿԱՊԸ ՈՐՈՇԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ | |
| |  | | --- | |  | | *«Վավերացնում եմ»*  Հայաստանի Հանրապետության Նախագահ Ռ. Քոչարյան *2 նոյեմբերի 2004 թ.*  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**  **Ո Ր Ո Շ ՈՒ Մ**  23 սեպտեմբերի 2004 թվականի N 1456-Ն  **ՏՈՒԺԱԾ ԱՆՁԱՆՑ ԱՐՏԱԴՐԱԿԱՆ ԽԵՂՄԱՆ, ՄԱՍՆԱԳԻՏԱԿԱՆ ՀԻՎԱՆԴՈՒԹՅԱՆ, ՌԱԶՄԱՃԱԿԱՏՈՒՄ ԳՏՆՎԵԼՈՒ, ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԱՅԼ ՀԱՆԳԱՄԱՆՔՆԵՐԻ ՀԵՏ ՄԱՀՎԱՆ ՊԱՏՃԱՌԱԿԱՆ ԿԱՊԸ ՈՐՈՇԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ**  «Հայաստանի Հանրապետությունում հաշմանդամների սոցիալական պաշտպանության մասին» Հայաստանի Հանրապետության օրենքի 5.1-ին հոդվածին համապատասխան` Հայաստանի Հանրապետության կառավարությունը ***որոշում է.***  1. Հաստատել տուժած անձանց արտադրական խեղման, մասնագիտական հիվանդության, ռազմաճակատում գտնվելու, զինվորական ծառայության և այլ հանգամանքների հետ մահվան պատճառական կապը որոշելու կարգը` համաձայն հավելվածի:  2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:     |  |  | | --- | --- | | **Հայաստանի Հանրապետության վարչապետ** | **Ա. Մարգարյան** | | 2004 թ. հոկտեմբերի 28 Երևան |  |      |  |  | | --- | --- | |  | **Հավելված ՀՀ կառավարության 2004 թվականի սեպտեմբերի 23-ի N 1456-Ն որոշման** |   **Կ Ա Ր Գ**  **ՏՈՒԺԱԾ ԱՆՁԱՆՑ ԱՐՏԱԴՐԱԿԱՆ ԽԵՂՄԱՆ, ՄԱՍՆԱԳԻՏԱԿԱՆ ՀԻՎԱՆԴՈՒԹՅԱՆ, ՌԱԶՄԱՃԱԿԱՏՈՒՄ ԳՏՆՎԵԼՈՒ,  ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԱՅԼ ՀԱՆԳԱՄԱՆՔՆԵՐԻ ՀԵՏ ՄԱՀՎԱՆ ՊԱՏՃԱՌԱԿԱՆ ԿԱՊԸ ՈՐՈՇԵԼՈՒ**  1. Սույն կարգով սահմանվում է տուժած անձանց արտադրական խեղման, մասնագիտական հիվանդության, ռազմաճակատում գտնվելու, զինվորական ծառայության  և  այլ հանգամանքների հետ մահվան պատճառական կապը (այսուհետ` մահվան պատճառական կապ) որոշելու կարգը:  2. Մահվան պատճառական կապը որոշում են մահացածի վերջին հաշվառման  վայրն սպասարկող Հայաստանի Հանրապետության աշխատանքի և սոցիալական հարցերի նախարարության Հայաստանի Հանրապետության բժշկասոցիալական փորձաքննության գործակալության տարածքային մարմինը (այսուհետ` բժշկասոցիալական փորձաքննության հանձնաժողով) և կառուցվածքային ստորաբաժանումը: Մահվան պատճառական կապը սահմանվում է, երբ մահվան պատճառ են հանդիսացել արտադրական խեղումը, մասնագիտական հիվանդությունը, ռազմաճակատում գտնվելու կամ զինվորական ծառայության ժամանակ տարած հիվանդությունը, կրած վնասվածքը, խեղումը կամ դրանց անմիջական բարդությունը, խորացումը։ Մահացածի ընտանիքի չափահաս անդամը կամ անչափահաս անդամի օրինական ներկայացուցիչը, անկախ ժամանակաշրջանից, մահվան պատճառական կապը սահմանելու համար բժշկասոցիալական փորձաքննության հանձնաժողովին է ներկայացնում հետևյալ փաստաթղթերը`  ա) դիմում,  բ) կենսաթոշակային ոլորտի պետական կառավարման լիազոր մարմնի կամ զինվորական կոմիսարիատի կողմից տրված ուղեգիր, որտեղ նշվում է ուղեգրման նպատակը,  գ) մահվան վկայական,  դ) տարած հիվանդությունների, կրած վնասվածքների և խեղումների փաստը հավաստող կամ ռազմաբժշկական փաստաթղթերից մեկը,  ե) բժշկական  քարտ (առկայության դեպքում)։  3. Բժշկասոցիալական փորձաքննության հանձնաժողովի ղեկավարն ուսումնասիրում է ներկայացված դիմումը, պարզում սույն կարգի 2-րդ կետում նշված փաստաթղթերի առկայությունը և մեկշաբաթյա ժամկետում նշանակում բժշկասոցիալական փորձաքննության վայրը, օրը և ժամը` դրա մասին տեղեկացնելով դիմումատուին:  4. Ներկայացված  փաստաթղթերի և  հաշմանդամության սահմանման մասին բժշկասոցիալական փորձաքննության ակտի (առկայության դեպքում) հիման վրա, մանրակրկիտ վերլուծությունից հետո, հաշվի առնելով ախտաբանական գործընթացի յուրահատկությունները,  բժշկասոցիալական  փորձաքննության  հանձնաժողովն ընդունում է որոշում, որով հաստատում կամ ժխտում է մահվան պատճառը` կապված արտադրական վնասվածքի կամ մասնագիտական հիվանդության, կամ ռազմաճակատում գտնվելու, կամ զինվորական ծառայության և այլ հանգամանքների հետ` պայմանավորված պատճառահետևանքային կապի առկայությամբ կամ բացակայությամբ, և մահացածի ընտանիքի չափահաս անդամին կամ անչափահաս անդամի օրինական ներկայացուցչին հանձնում սահմանված ձևի տեղեկանք:  5. Բժշկասոցիալական փորձաքննության արդյունքները գրանցվում են բժշկասոցիալական փորձաքննության ակտում և համապատասխան գրանցամատյանում, որոնք ստորագրում են բժշկասոցիալական փորձաքննությանը մասնակցած բոլոր մասնագետները և վավերացնում  բժշկասոցիալական փորձաքննության  հանձնաժողովի կնիքով:  6. Մահացածի ընտանիքի չափահաս անդամը  կամ անչափահաս անդամի օրինական ներկայացուցիչը բժշկասոցիալական փորձաքննության հանձնաժողովի ընդունած որոշմանը չհամաձայնելու դեպքում այն կարող է բողոքարկել վերադասության կամ դատական կարգով: Վերադասության կարգով բողոքարկման մասին դիմումն ստանալիս` բժշկասոցիալական փորձաքննության հանձնաժողովի նախագահը փաստաթղթերը` դիմումի հետ միասին, մեկշաբաթյա ժամկետում ներկայացնում է Հայաստանի Հանրապետության աշխատանքի և սոցիալական հարցերի նախարարության Հայաստանի Հանրապետության բժշկասոցիալական փորձաքննության գործակալություն, որը կառուցվածքային ստորաբաժանման միջոցով` ոչ ուշ, քան մեկամսյա ժամկետում իրականացնում է վերափորձաքննություն և ընդունում որոշում:     |  |  | | --- | --- | | **Հայաստանի Հանրապետության կառավարության աշխատակազմի ղեկավար-նախարար** | **Մ. Թոփուզյան** | | |